คลังดีเดย์ปลายม.ค.เริ่มแก้หนี้นอกระบบ
คลังเตรียมเปิดตัวโครงการแก้หนี้นอกระบบปลายเดือน ม.ค.นี้ พร้อมประสานเจ้าหน้าที่ยุติธรรม ลุยเจ้าหนี้นอกระบบผิดกฎหมาย
29 ต.ค. 2565

คลังเตรียมเปิดตัวโครงการแก้หนี้นอกระบบปลายเดือน ม.ค.นี้ พร้อมประสานเจ้าหน้าที่ยุติธรรม ลุยเจ้าหนี้นอกระบบผิดกฎหมาย
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า กระทรวงการคลังเตรียมเปิดตัวโครงการแก้หนี้นอกระบบอย่างเป็นทางการในช่วงปลายเดือน ม.ค. 2560 นี้ ขณะนี้อยู่ระหว่างรอให้พระราชบัญญัติห้ามเรียกดอกเบี้ยเกินอัตรามีผลบังคับใช้
ทั้งนี้ การเปิดตัวโครงการจะจัดเป็นแคมเปญการให้ความช่วยเหลือลูกหนี้และเจ้าหนี้ ซึ่งจากการลงทะเบียนเพื่อรอรับสวัสดิการแห่งรัฐ ทำให้ทราบว่าผู้ที่ลงทะเบียน 8 ล้านราย ผู้ที่แจ้งว่าเป็นหนี้นอกระบบ 1.3 ล้านรายนั้น อยู่อาศัยที่ไหน ทำงานอะไร และมีรายได้เท่าไร ซึ่งจะดึงธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) เข้าไปช่วย
สำหรับเจ้าหนี้นอกระบบ ฝ่ายความมั่นคงได้ส่งข้อมูลรายชื่อทั้งประเทศให้คลังรับทราบแล้ว มาตรการ คือ การสนับสนุนให้จดทะเบียนเป็นพิโก ไฟแนนซ์ เพื่อทำธุรกิจปล่อยกู้คิดอัตราดอกเบี้ยไม่เกิน 36% ตามกฎหมาย แต่หากเจ้าหนี้ยังไม่ยอมเข้าสู่ระบบ และปล่อยกู้เกินกว่าที่กฎหมายกำหนด ก็จะให้เจ้าหน้าที่ฝ่ายยุติธรรมนำกฎหมายและเจ้าหน้าที่กรมสรรพากรเข้าไปจัดการ